Diari Oficial de la Generalitat Valenciana


Sumari del DOGV 10439, del 28-02-2025 (2025/3566)

CORRECCIÓ D'ERRADES de la Sentència número 374/2025, de la Sala Social del Tribunal Superior de Justícia de la Comunitat Valenciana sobre la impugnació del VII Conveni Col·lectiu per a la Indústria de Taulells, Paviments i Rajoles Ceràmiques de la Comunitat Valenciana 2023-24.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10638

Data del DOGV
:   28-02-2025

Secció del DOGV
:   IV. ADMINISTRACIÓ DE JUSTÍCIA

Número del document
:   2025/3566

CVE
:   SQDZ-W-6172-1343

Data del document
:   14-02-2025

Organisme emissor
:   Tribunal Superior de Justícia de la Comunitat Valenciana

Tipus de document
:   Correcció d'errades

La Sala social del Tribunal Superior de Justícia de la Comunitat Valenciana ha dictat la següent,

Interlocutòria

València, catorze de febrer de dos mil vint-i-cinc.

En el procés d'impugnació del Conveni Col·lectiu número 25/24, amb Sentència d'esta Sala (núm. 374/24), de data 6 de febrer de 2025, ha sigut ponent M.ª Esperanza Montesinos Llorens.

*Antecedents de fet*

Únic. En la part dispositiva de l'esmentada sentència consta «... s'ha de publicar en el *Butlletí Oficial de la Província*  on es va publicar el citat conveni col·lectiu», però el conveni col·lectiu a què es referix va ser publicat en el *Diari Oficial de la Generalitat Valenciana*.

*Fonaments de dret*

Primer. Els articles 267.1 de la Llei orgànica del poder judicial (LOPJ) i 214.1 de la LEC establixen que els tribunals no poden variar les resolucions que pronuncien després de firmades, però sí que poden aclarir algun concepte que no estiga clar i rectificar qualsevol error material que hi haja.

L'aclariment pot realitzar-se, segons l'apartat 2 dels articles citats, d'ofici, dins dels dos dies hàbils següents al de la publicació de la resolució, o a instàncies de part o del Ministeri Fiscal, formulada dins del termini de dos dies des de la respectiva notificació. Si es tracta d'errors materials manifestos o aritmètics, la rectificació pot realitzar-se en qualsevol moment (apartat 3 dels articles citats).

Segon. En el present cas, procedix rectificar la part dispositiva de l'esmentada sentència en el sentit que on diu «... s'ha de publicar en el*Butlletí Oficial de la Província*  on es va publicar el citat conveni col·lectiu», ha de dir «... s'ha de publicar en el *Diari Oficial de la Generalitat Valenciana»*.

Part dispositiva

S'acorda rectificar la part dispositiva de la Sentència número 374/25 dictada en el present procediment amb data 06.02.2025, en el següent sentit: on diu «... s'ha de publicar en el *Butlletí Oficial de la Província*  on es va publicar el citat conveni col·lectiu» , ha de dir «... s'ha de publicar en el *Diari Oficial de la Generalitat Valenciana».*

Incorporeu esta resolució al llibre de sentències i traslladeu testimoniatge a les actuacions principals.

Esta resolució és ferma i en contra no és possible interposar cap recurs. Sense perjuí dels recursos que procedisquen, si és el cas, contra la resolució originària que ja van quedar indicats quan sigué notificada (article 267.8 LOPJ).

Els terminis per als recursos a què es referix l'anterior apartat, si foren procedents, s'interrompen, si és el cas, per la sol·licitud i començaran a computar-se des de l'endemà de la notificació d'esta resolució (article 267.9 LOPJ).

Així ho acorda este Tribunal i ho firmen les magistrades més amunt expressades.

  

València, 14 de febrer de 2025

Inmaculada C. Linares Bosch

Presidenta